Document ID: /roh_data/filtered/fineweb-2-filterrobots_roh.jsonl.gz/31208

Tirchia ed UE s'avischinan
- Sonda, 3.9.2016, 19:25
Las tensiuns tranter la Tirchia e l'Uniun Europeica paran da sa schluccar.
Il minister da l'exteriur tirc Mevlüt Cavusoglu vul s'inscuntrar per discutar, tge rolla che l'UE duai giugar aifer las proceduras penalas da la Tirchia suenter l'emprova da putsch. Il medem mument ha il minister Cavusoglu però era exprimì critica : L'UE n'haja betg mussà fitg gronda solidaritad cun la Tirchia suenter la prova da putsch.
Signals paschaivels da l'UE hai dà. Tenor il minister da l'exteriur tudestg Frank-Walter Steinmeier è e resta la Tirchia in stadi clav en tut ils graus, tranter auter tar la migraziun.